*Ansøgningen må maks. fylde 10.000 anslag. Ansøgningen skal uploades i pdf-format.*

**Ansøgere:**

Tønder Kulturskole

**Projekttitel:**

”Kulturskole med krudt i.”

**Projektoplysninger (disse skal der svares på ved ansøgning (A) eller evaluering (E))**

1. Målgruppe(r)/slutbrugere:
2. Hvor foregår projektet:
3. Hvor mange deltagere er involveret i projektet/får gavn af projektet
4. Anvendte metoder

a./e. Anvendte økonomiske ressourcer

a./e. Antal aktiviteter forventes afholdt/er afholdt

[e. Samlet vurdering af projektet]

Målgruppen er alle børn i Tønder Kommune med opmærksomhedsforstyrrelser.

Projektet foregår på Kulturskolen i Tønder.

Cirka 100 børn fra 0. til 10. klasse får tilbuddet om at deltage.

**Projektets overordnede målsætning (maks. fem linjer):**

Projektets overordnede målsætning er, at skabe et kulturtilbud målrettet en gruppe af børn/unge, som vi ikke ser mange af i Kulturskolen og som heller ikke i anden sammenhæng møder kunst og kultur.

**Projektets succeskriterier, herunder:**

* Resultatmål (hvilke konkrete resultater skal projektet generere og med hvilke metoder)
* Aktivitetsmål (hvilke handlinger sættes i værk for at opfylde målsætning og resultatmål)
* Effektmål (hvilke langsigtede effekter skal aktiviteterne føre til):

Målet er, at så mange børn og unge i kommunen, i målgruppen, får et godt, reelt og udbytterigt møde med kunst og kultur.

Så på den ene side er der et kvalitativt mål som vedrører den enkeltes egen udvikling som et engageret og helt menneske.

Og på den anden side et kvantitativt mål der vedrører antallet af børn og unge som indgår i projektet.

Vi vil skabe et tilbud hvor disse børn og unge får mulighed for møde kunst og kultur gennem aktiv deltagelse og læring ved selv være med til at skabe kunst og kultur, ud fra deres egen præmis.

Vi vil tilbyde et dynamisk læringsrum med udgangspunkt i den enkeltes engagement, forudsætninger og talent. Disse børn profiterer af at blive mødt med en forståelse for deres udfordringer og kræver ofte en anderledes tilgang. Vi vil sikre en kulturelt platform hvor børn og unge med særlige behov får et godt forudsigeligt og på en og samme tid kreativt ”rum” som de kan boltre sig i.

På den længere bane skal projektet gerne være med til at gøre den enkelte elev i stand til at fungere fuldt ud som borgere i et demokratisk kulturelt samfund.

Kulturskolen skal efter projektafslutningen fortsat kunne løfte opgaven med målgruppen i kraft af de i projektet erhvervede kompetencer.

**Eventuelle samarbejdspartnere i projektet:**

Skærbæk Distriktsskole

Løgumkloster Distriktsskole

Toftlund Skole

Tønder Distriktsskole

Tønder Ungdomsskole

**Projektbeskrivelse, herunder redegørelse for de forskellige partneres/aktørers roller:**

Projektproces:

”Kulturskole med krudt i” handler om, at skabe en ramme for børn med opmærksomhedsvanskeligheder.

Børnene kommer ind på Kulturskolen hvor de deltager i et selvvalgt kulturtilbud – musik, billedkunst, dans eller drama. Der er evidens for at ”den åbne læringsramme” som dans og drama kan give, kan få børn til at indtage læring bedre end ved mere formel stringent undervisning. Omvendt er der også børn der ”nørder” meget og på den måde kan få rigtig meget ud af at få muligheden for at gå i dybden med et musikinstrument. Forskning viser også at netop den musikalske udfoldelse kan træne og styrke koncentration, hukommelse og evnen for indlevelse.

Projektet skal på en og samme tid kunne skabe en fælles ramme for børnene og give mulighed for at skræddersy den enkeltes møde med kulturen.

Den fælles ramme giver også mulighed for læring på lærerniveau. Vi vil hente lærerkompetencer ind i projektet som er uddannet specifikt til målgruppen. Ligeledes skal de lærere - fra Kulturskolens øvrige undervisning - der er interesserede, indgå og få samlet erfaringer på området.

Undervisningen vil foregå enten som soloundervisning, duoundervisning eller på mindre hold. Metoden afhænger udelukkende af de implicerede børn og hvad der i forhold til dem giver mening.

Børnene møder ind i nogle af de timer der er afsat i deres respektive skole, til understøttende undervisning. Børnene vil enten være ledsaget af pædagog eller mor/far/værge. Om disse skal være med i undervisningen afhænger helt af vilkårene i den enkeltes tilfælde. Undervisningen foregår en dag hver uge i hele skoleåret og følger skolernes ferieplan.

Børnene mødes af en lærer/koordinator/projektleder med specialindsigt i området og som varetager det overordnede koordinering og dele af undervisningen. Derudover af kulturskolelærere der varetager den faglige undervisning.

Undervisningen foregår under samme tag – på Kulturskolen – hvilket giver mulighed for synergi imellem undervisningstilbuddene, sammenspil, musik til dans, karruselundervisning osv.

Al undervisning foregår ikke på samme tid – nødvendigvis – men støder alligevel op til hinanden således, at ovenstående kan lade sig gøre uden unødig ventetid.

Eventuelle events undervejs – udstillinger, opvisninger, koncerter osv. aftales i forløbet – men vil som udgangspunkt foregå. Meget gerne på børnenes egne skoler, men dette aftales nærmere.

Progressionen kan sikres på to måder: Enten ved egen udvikling på for eksempel et instrument, tilkobling af sammenspil når et vidst standpunkt er indhentet og/eller ved at skifte (karrusel) kulturgenre og prøve kræfter i en periode med dans o.a. Igen er det skræddersyede produkt vigtigt i dette projekt.

**Hvordan og hvornår skal slutbrugeren inddrages i udviklingsfasen?:**

Eleven og dennes forældre/værge er med i processen hele tiden i projektet, der skal ses som et meget dynamisk projekt. Ved at lægge vægt på det individuelle aspekt i projektet, så vil en sparring med brugeren – i sær i begyndelsen – være indlysende.

**Redegør for hvordan projektet hænger sammen med Kulturministeriets børne- og ungestrategi:**

Vi har i dag ingen eller ganske få børn i Tønder Kulturskole som tilhører målgruppen i dette projekt.

Vi vil gerne sikre os, at vi er tilgængelige – på alle planer – for alle børn og unge i kommunen også børn i opmærksomhedsvanskeligheder.

Vi har i forvejen friplads ordning der imødekommer økonomisk trængte familier. Vi er ude med vores tilbud decentralt i kommunen for at imødekomme de infrastrukturelle udfordringer familierne kan møde i en landkommune af Tønders størrelse.

Så projektmålgruppen er en gruppe vi i dag ikke har målrettede tilbud til. En gruppe – der i hvert fald for de fleste af dem – kræver noget ”ekstra” af Kulturskolen, for at vi reelt bliver tilgængelige for dem.

**Hvordan kan projektets resultater forankres i kunst- eller kulturskolen efter projektperioden?:**

Projektet vil gøre vores organisation meget stærkere og give os brugbar viden i forhold til undervisning af børn og unge i målgruppen. Vores lærere vil få redskaber der gør dem i stand til at undervise børn og unge fra målgruppen. Kulturskolen vil i projektet desuden få afprøvet og styrket samarbejdet med skolerne vedrørene en gruppe af børn og unge som vi aldrig tidligere har samarbejdet omkring.

Disse parametre vil gøre os i stand til at løfte opgaver i samarbejde også i fremtiden.

Vi vil i vores tilbud og markedsføring henvende os tydeligt til målgruppen og arbejde hen imod at inkludere målgruppen i den almindelige kulturskoleundervisning.

**Redegør for projektorganiseringen, herunder og projektleders og -medarbejderes kompetencer:**

Projektorganiseringsdiagram:

Projektleder:

- planlægge og koordinere samt udvikle og udmønte projektet

- har erfaring i arbejdet med målgruppen

- er helheds-, relations- og undervisningsorienteret

Kulturskolelærere og pædagoger:  
- er indstillet på samarbejde med alle faggrupper   
- er fleksibel og dynamisk med overblik og hjerte   
- brænder for børnene, kulturaktiviteter og er indstillet på at lære nyt

Styregruppe:

Sammensat af repræsentanter fra de forskellige samarbejdspartnere

**Tids- og kommunikationsplan i projektfasen:**

År 1: Der uddeles flyers om projekt ”Kulturskole med krudt i” til de relevante skoler/institutioner i august 2015. Projektet markedsføres via Kulturskolens hjemmeside og fælles intra på skoleområdet. I september 2015 afholdes en forældreinformationsaften. Ultimo september startes projektet.

Projekt år 1 er 6 uger kortere end de følgende to år, da de første 6 uger bruges til markedsføring.

År 2 og år 3: Flyers uddeles om projektet til de relevante skoler/institutioner forår 2016 og 2017. Ligeledes Kulturskolens hjemmeside og fælles intra.

Der er løbende optag af elever i hele projektperioden.

**Hvordan videndeles projektets resultater i relevante faglige miljøer og kommer dermed flere til gavn:**

Resultaterne videndeles via Kulturskolens netværk i DMKL og via folkeskolernes netværk i deres samarbejdsfora på region og landsplan.

**Uddyb projektets finansiering:**

Lønudgift vedr. projektleder/speciallærer: Personen er gennemgående og opererer i projektet med cirka 10 timer pr. uge.

Medfinansieringen på denne udgiftspost, vil vi primært søge hos private fonde som har et fokus på inklusion.

Lønudgift vedr. kulturskolelærere: Løbende regner vi med mindst 5 forskellige kulturskolelærere der underviser hver uge igennem hele projektets løbetid. Medfinansieringen på denne udgiftspost vil Kulturskolen selv finde i eget budget.

Lønudgift vedr. støttefunktion/pædagoger: Der vil være nogle børn der har brug for at støttefunktion er til stede i undervisningen. Aflønning i projektet sker udelukkende, hvor det er nødvendigt med ekstra timer, udover de timer hvor der i forvejen er støttefunktion på.

Medfinansieringen på denne udgiftspost vil vi søge hos ”Børn & Skole” Tønder Kommune.

**Beskriv eventuel forretningsplan for videre drift efter projektperioden:**

Kulturskolen bliver i processen selv ”klar” til at arbejde kreativt med børn/unge med opmærksomhedsforstyrrelser. Dette sker ved interaktion, samarbejde og kompetenceudvikling i mødet imellem projektleder/speciallærer, kulturskolelærerne, støttefunktion og børnene.

Dvs. at Kulturskolen efter projektudløbet, selv kan varetage gruppens undervisning og projektlederens funktion bliver overflødiggjort.

Samarbejdet med Børn & Skole vedr. Støttefunktion/pædagoger skal udmønte sig således, at børnenes undervisning på Kulturskolen indgår på en måde, så timerne kan indgå naturligt i den enkelte støttepædagogs arbejdsdag med det pågældende barn. Derved også som en del af den almindelige løn.

Dette kræver en del koordinering med den enkelte skole i projektet, men det er en proces vi vil arbejde med i projektet.

Summa summarum: Efter år 3 og projektets udløb, så skal børn med opmærksomhedsforstyrrelser, naturligt søge Kulturskolens tilbud på lige fod med andre børn, i den trygge overbevisning, at vi kan skabe en tryg, god og inkluderende undervisning også for dem, i et godt og solidt samarbejde med deres egen folkeskole.